Diari Oficial de la Generalitat Valenciana


Sumari del DOGV 4603, del 07-10-2003 (2003/10876)

ACORD de 27 de juny de 2003 de la Comissió Territorial d'Urbanisme de València, relatiu al Pla de reforma interior de la séquia de Favara del municipi de Massanassa.
---------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10456


Data del document
:   27-06-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Massanassa
    * pla d'urbanisme

ACORD de 27 de juny de 2003 de la Comissió Territorial d'Urbanisme de València, relatiu al Pla de reforma interior de la séquia de Favara del municipi de Massanassa. [2003/X10415]
  
Vist l'expedient remés per l'Ajuntament de Massanassa referit al Pla de Reforma Interior Séquia de Favara, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant publicació d'edictes en el DOGV i al diari Levante. Després del pertinent període d'exposició pública, en el qual es van presentar quatre al·legacions, va ser aprovar provisionalment pel mateix òrgan en data 25 de març de 2003.
  
Segon. El projecte consta de memòria informativa i justificativa i plànols d'informació i ordenació.
  
Tercer. L'objecte del Pla de reforma interior és la delimitació ex novo d'una unitat d'execució en una zona de sòl urbà residencial. Es tracta d'una àrea de 6.079 m² de superfície ubicada al sud-oest del nucli urbà, en la zona d'accés al nucli urbà des de l'avinguda del Sud de Paiporta.
  
Es justifica la necessitat d'aquest planejament en la conveniència d'efectuar una urbanització conjunta de l'àmbit afectat.
  
El Pla de reforma interior delimita una nova àrea de repartiment, l'àmbit de la qual és inferior al de la unitat d'execució, que inclou aquelles parcel·les que han de contribuir a la cessió de viari a l'ajuntament, per a adquirir la condició de solar.
  
Quart. Massanassa disposa de Pla general aprovat definitivament per la Comissió Territorial d'Urbanisme en data 18 de desembre de 1990.
  
Cinqué. La Comissió Informativa de la Comissió Territorial d'Urbanisme de València, en sessió celebrada el 23 de juny de 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. La documentació està completa, a l'efecte del compliment del que preceptuen l'article 27 i 28 de la LRAU.
  
Tercer. Les determinacions contingudes en el Pla de reforma interior es consideren correctes de forma general, des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per emetre dictamen resolutori sobre l'aprovació definitiva dels plans de reforma interior modificadors de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que precedeix, la Comissió Territorial d'Urbanisme, en sessió celebrada el 27 de juny de 2003, acorda:
  
Aprovar definitivament el Pla de reforma interior séquia de Favara de Massanassa.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposen l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 27 de juny de 2003.- La secretària de la Comissió Territorial d'Urbanisme, p.s.: Florentina Pedrer Gil.